Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: (5) A 100/1997. (VI. 13.) Korm. rendelet 12. § (7) bekezdése helyébe a következõ rendelkezés lép:
Paragraph Index: 2456

(5) A 100/1997. (VI. 13.) Korm. rendelet 12. § (7) bekezdése helyébe a következõ rendelkezés lép: „(7) A jelentkezési lapot személyesen vagy meghatalmazott útján kell benyújtani. A kiegészítõ és az ismétlõ, valamint a tanulói jogviszony megszûnése után a szintemelõ vizsgára történõ jelentkezéskor be kell mutatni az érettségi bizonyítványt, tanúsítványt. A tanulói jogviszony megszûnése után – a jelentkezési lap benyújtásakor – a jelentkezõnek igazolnia kell a személyazonosságát, továbbá be kell mutatnia a középiskolai bizonyítványát és az iskola vagy annak jogutódja által az egyes tantárgyakra, tantárgyrészekre vonatkozó mentesítésrõl szóló igazolást. A pótló-, javítóvizsgára, valamint a tanulói jogviszony fennállása alatt a szintemelõ vizsgára történõ jelentkezéskor a jelentkezési laphoz csatolni kell az érettségi törzslapkivonatát is. Abban az esetben, ha az érettségi vizsga a közoktatásról szóló törvény 115–116. §-ában foglaltak szerint nem ingyenes, a jelentkezési laphoz csatolni kell a vizsgabizottságot mûködtetõ intézmény, az emelt szintû vizsgák, valamint a kormányhivatalnál történõ jelentkezés esetén a Hivatal számlájára befizetett térítési díj, tandíj, vizsgáztatási díj befizetésének igazolását.”

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes